CELEX: 62003TJ0192
Rybolov
Viacročné usmerňovacie programy
Žiadosti o zvýšenie cieľov v rámci zvýšenia úrovne bezpečnosti
Rozhodnutie 97/413/ES
Zamietnutie Komisiou
Žaloba o neplatnosť
Prípustnosť
Právomoc Komisie

Návrh na zrušenie rozhodnutia Komisie 2003/245/ES zo 4. apríla 2003, ktoré sa týka žiadostí doručených Komisii o zvýšenie
cieľov viacročného usmerňovacieho programu IV v rámci zvýšenia úrovne bezpečnosti, zdokonalenia plavby na mori, zlepšenia
hygieny, kvality produktov a pracovných podmienok na plavidlách dlhších ako 12 m [
neoficiálny preklad
] (Ú. v. EÚ L 90, s. 48), v rozsahu, v akom zamieta žiadosti o zvýšenie kapacity plavidla Atlantean
Výrok

Rozhodnutie Komisie 2003/245/ES zo 4. apríla 2003, ktoré sa týka žiadostí doručených Komisii o zvýšenie cieľov viacročného
usmerňovacieho programu IV v rámci zvýšenia úrovne bezpečnosti, zdokonalenia plavby na mori, zlepšenia hygieny, kvality produktov
a pracovných podmienok na plavidlách dlhších ako 12 m, sa zrušuje v rozsahu, v akom sa uplatňuje na plavidlo Atlantean žalobcu.

Komisia znáša svoje vlastné trovy konania, ako aj trovy konania, ktoré vznikli žalobcovi.

Írsko znáša svoje vlastné trovy konania.